Ο οικοδεσπότης ήταν ήδη εκεί και μας περίμενε κατά την άφιξή μας την καθορισμένη ώρα του check in. Ήταν φιλικός εξυπηρετικός και άμεσα διαθέσιμος καθόλη τη διάρκεια της διαμονής μας.
Στο σπίτι δεν μας έλειψε τίποτα. Ήταν πεντακάθαρο τακτοποιημένο και εξοπλισμένο με ότι χρειάζεται κανείς για να περάσει την καθημερινότητά του ( όχι δηλαδή απλώς τις διακοπες). Όλες οι ηλεκτρικές συσκευές δούλευαν άψογα. Μια ευχαριστη πινελιά μας περίμενε στο τραπέζι της κουζίνας με μία καράφα ελαιόλαδο και παραδοσιακή ρακή.
Λόγω του ηλιακού το ζεστό νερό ήταν αρκετό για 5μελή οικογένεια. Ο χώρος ήταν επαρκής σε κάθε δωμάτιο για να αισθανόμαστε άνετα και να τακτοποιήσουμε και τα υπάρχοντά μας.
Η απόσταση από το κέντρο της πόλης είναι 20 λεπτά με τα πόδια συνεπώς συνίσταται όχημα αλλά δεν αποκλείεται και το περπάτημα αν το επιτρέπουν οι συνθήκες. Η παραλία είναι 2 βήματα απο το σπίτι.
Δεν αντιμετωπίσαμε τίποτα δυσάρεστο στη διαμονή μας εκτός ίσως της μικρής δυσκολίας με το πάρκινγκ καθώς το σπίτι βρίσκεται σε έναν ιδιωτικό δρόμο σχετικά στενό για την παραμονή πολλών αυτοκινήτων.
Είμαστε πλήρως ικανοποιημένοι και θα συνιστούσαμε το σπίτι σε όποιον θα ήθελε μια εξόρμηση στο Ρέθυμνο.